
הנדון: בקשה לפי חוק חופש המידע, התשנ"ח- 1998

במענה לפנייתך שבסימוכין, למשרד העבודה, הרווחה והשירותים החברתיים (להלן: "המשרד") בהתאם לחוק חופש המידע תשנ"ח-1998, (להלן: "החוק").
מתגובת הגורם המקצועי עולה, מתוך 80 מ' ₪ הכלולים בהחלטה, ניתנו הרשאות תקציביות לביצוע פרויקטים שונים ברשויות בסך 77.6 מ' ₪. מתוכם שולמו בפועל 22.15 מ' ₪.
החסמים הקשורים לביצוע שהובאו בפנינו, מקורם בהתנהלות ארוכה של הרשויות מול הועדות המחוזיות/ארציות עד לקבלת היתרי בניה, ביצוע ודיווח.
המשרד המתכלל את התכנית הינו המשרד לשיתוף פעולה אזורי – המנהלת לפיתוח חברתי כלכלי לפיתוח במגזר דרוזי וצ'רקסי. לא ידוע לנו על פרסום בהקשר מרכיבי תכנית בינוי תשתיות הרווחה ביישובים הדרוזים והצ'רקסים.
הפרויקטים הינם בשלבי התקדמות שונים. החל בפרויקטים שתוקצבו ונמצאים בשלבי תכנון ראשוני/שלבי קבלת היתר, ופרויקטים אחרים הנמצאים בשלבי ביצוע /הסתיימו/בשלבים סופים של קבלת טופס 4 ובניהם:
1. אבו סנאן – השלמת מועדון גיל הזהב ומועדונית.
2. כסרא סמיע – השלמת מועדונית.
3. ראמא – השלמת מועדונית – בנית קומה נוספת.
4. ינוח ג'ת – שיפוץ ושדרוג מועדוניות + מועדונית רווחה ומועדון קשישים.
5. פקיעין – הקמת מבנה רב תכליתי.
6. כפר קמה – הקמת מועדון לילדים בסיכון ומרכז ילד ומשפחה.
7. כסרא סמיע – הקמת מרכז רב תכליתי לרווחה + מועדונית.
8. סאגור – הקמת אגף מחלקת רווחה.
9. בית ג'אן – הרחבת מבנה הורים ילדים + שיפוץ מבנה מחלקת רווחה.
10. ירכא – הקמת מבנה רב תכליתי + הקמת מרכז לגיל הרך.


בכבוד רב,

רונית ספיר
מנהלת תחום (העמדת מידע לציבור)

